Geavleoarit (Ductuli semicirculares) leat bealji siste ja dat leat oassin balánsaorgánas ja dat veahkehit rupmaša doalahit dássedeattu. Goabbáge bealjis gávdnojit golbma oari golbma sierra dimenšuvnnas, namalassii vulos-bajás, ovddos-maŋos ja siidduide. Dáinna lágiin geavleoarit leat dego riŋggal oaidnit. Geavleoarit áicet go oaivi lihkada. Go oaivi lihkada geavleoarit sáddejit signála vuoigŋašiidda. Vuoigŋašat gis dulkojit dán signála ja mii dovdat movt mii lihkadit.